الاعلان الدستورى (نوفمبر 2012)

فى يوم 22 نوفمبر 2012 محمد مرسى ، رئيس مصر طلع اعلان دستورى مكمل كان بيتضمن مجموعة من القرارات منها:ان كل قرارات الرئيس نهائية و مش قابلة للطعن من أى جهة ( يعنى محصنة من القضاء) لحد انتخاب برلمان جديد ، إقالة النائب العام المستشار/ عبد المجيد محمود و تعين المستشار/ طلعت ابراهيم مكانه، تحصين مجلس الشورى و الجمعيه التأسيسيه للدستور و مد فترة الجميعة التأسيسية شهرين زيادة لكتابة الدستور ، وده معناه ان مينفعش مجلس الشورى ولا الجمعية التأسيسية يتحلوا و لو بأمر المحكمة. و إعادة محاكمات المتهمين فى قضايا متعلقة بقتل المتظاهرين فى ثورة 25 يناير. الاعلان الدستورى ده كان سبب احتجاجات مصر 2012-2013 ، اللى شغالة من وقتها لحد دلوقتى. الاعلان الدستورى ده شافه معارضوه ان ده رجوع فى الكلام اللى مرسى تعهد به للمصريين ايام انتخابات رياسة مصر سنة 2012 و اعلان مرسى نفسه ديكتاتور رسمى محدش يقدر يعترض على قراراته ولا لحد القضاء و اصراره على الجمعيه التأسيسيه للدستور اللى غالبية اعضائها من الإخوان المسلمين و السلفيين و الاحزاب الدينية و اللى عليها مشاكل عشان مش بتمثل كل احزاب و طوايف المصريين و تحصين مجلس الشورى ، اللى اغلب المصريين كانو رافضينه من الاساس و اللى اغلب اعضائه برضه من الإخوان المسلمين و السلفيين و الاحزاب الدينية. الاعلان الدستورى ده عمل انقسام كبير فى مصر موجود لحد دلوقتى و كانت بداية احتجاجات مصر 2012-2013
 ردود الفعل فى مصر 
 المعارضه 
بعد صدور الاعلان الدستورى طلعت مظاهرات كتيره فى محافظات مصرية زى القاهرة ، اسكندريه ، السويس ، بورسعيد، … احتجاج و رفض الاعلان الدستورى ده و كانت بداية احتجاجات مصر 2012-2013

 استقال عدد من مستشريين الرئيس ( اللى مش من الإخوان المسلمين ) احتجاج على الاعلان ده زى سمير مرقص ، سكينة فؤاد - سيف الدين عبد الفتاح - عمرو الليثى - فاروق جويدة - محمد عصمت سيف الدولة و ايمن الصياد.http://shorouknews.com/news/view.aspx?cdate=05122012&id=f0d410f1-3dcb-4568-bd7c-aa8cdbbac328
 رفيق حبيب مستشار الرئيس و نائب رئيس حزب الحرية والعدالة، اعلن انسحابه من الشغل السياسى كله سواء فى مؤسسة الرئاسة او الحزب او مع الإخوان المسلمين بشكل عام.http://www.almasryalyoum.com/node/1292181
 اتجمع 35 حزب و حركة ليبراليه و يساريه و شخصيات سياسيه معروفة زى محمد البرادعى و حمدين صباحى ، عمرو موسى و جورج اسحاق فى مقر حزب الوفد و كونوا تحالف سياسى تحت اسم جبهة الانقاذ الوطنى.http://www.elwatannews.com/news/details/82660
 نادى القضاء و حركات استقلال القضاء
 حركة شباب 6 ابريل
 حركة كفايه
 حزب مصر القوية.

 المؤيديين 
 جماعة الإخوان المسلمين
 حزب الحرية و العدالة
 حزب النور .http://www.masrawy.com/News/Egypt/Politics/2012/november/23/5440709.aspx
 السلفيين
 حازم صلاح ابو اسماعيل و حركة اخدمون .http://www.almasryalyoum.com/node/1261496
 الحركات و الاحزاب الدينية
 حركة قضاة من اجل مصر ، التبع لإخوان المسلمين
 الاقتصاد 
البورصة المصرية خسرت خساير كبيره جدا بعد الاعلان الدستورى ده ، و ده اللى زود الانهيار الاقتصادى اللى بتمر به مصر . البورصة خسرت حوالى 37 مليار جنيه (6.1 مليار دولار) من رأسمالها السوقى ، و ده بيتعتبر تالت اكبر خساير يومية من ايام ثورة 25 يناير ، واختفت طلبات الشرا على الأسهم المصرية و عمليات بيع كتيره للتخلص من الأسهم.
 ردود فعل دولية 
 اعلنت امريكا و المانيا و بريطانيا و دول و منظمات دولية قلقها من الاعلان الدستورى
 المفوضة السامية لحقوق الانسان فى جنيف طالبت بإلغاء الاعلان الدستورى و قالت ان فيه مواد فيه بتتعارض مع العهد الدولى بالحقوق المدنية و الحقوق السياسية و بتتعارض مع العدالة و استقلال القضاء.
 شوف كمان 
 استفتاء دستور مصر 2012
 مصادر 

 شوف كمان 
 احتجاجات مصر 2012-2013
 جبهة الانقاذ الوطنى
 الجمعيه التأسيسيه للدستور
 محمد مرسى

تصنيف:سياسة مصر
تصنيف:مصر فى عهد محمد مرسى